text: Formentera elimina les llicències en les obres de reforma que no suposen una ampliació
  Àrees Urbanisme, Turisme i Activitats econòmiques Urbanisme i Ordenació del territori Formentera elimina les llicències en les obres de reforma que no suposen una ampliació
  Dijous, 11 de Febrer de 2021 14:50
  El Consell de Formentera, a través de l'àrea de Territori, recorda que les obres de reforma sense ampliació, no afectades per patrimoni, s'han de sol·licitar per comunicació prèvia (no llicència) i es poden iniciar 10 dies després de la seva petició. "És a dir, basta amb fer una sol·licitud a través de l'OAC o l'OVAC, per la reforma en qüestió, sempre que no signifiqui una ampliació, i en 10 dies es pot començar l'obra", segons ha concretat el conseller de Territori, Rafael González.
  D'altra banda, les obres menors, no afectades per patrimoni, també es poden sol·licitar per comunicació prèvia i es poden iniciar al dia següent de la seva petició. "Amb aquestes millores en l'agilització dels tràmits hem volgut simplificar el procediment en les obres que no suposen cap tipus d'ampliació per fer més àgil el procés tant per als ciutadans, com per les empreses del sector de la construcció", segons ha destacat Rafael González. Així mateix amb la simplificació d'aquests procediments s'espera alleugerir la càrrega de feina de l'àrea de Territori, ha afegit.